**Ministru kabineta noteikumu projekta**

**„Grozījumi Ministru kabineta 2010. gada 2. februāra noteikumos**

**Nr.104 „Pārtikas uzņēmumu atzīšanas un reģistrācijas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ir sagatavots Ministru kabineta noteikumu projekts „Grozījumi Ministru kabineta 2010. gada 2. februāra noteikumos Nr. 104 „Pārtikas uzņēmumu atzīšanas un reģistrācijas kārtība”” (turpmāk – noteikumu projekts), kura mērķis ir izpildīt citos normatīvajos aktos un politikas plānošanas dokumentos noteiktās prasības attiecībā uz fizisko personu datu aizsardzību, administratīvā sloga samazināšanu pārtikas uzņēmumiem, iesniedzot dokumentus reģistrācijai un nodrošinot būvju un telpu grupu reģistrētā lietošanas veida atbilstību uzņēmuma darbībai. Noteikumu projekts stāsies spēkā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Pārtikas aprites uzraudzības likuma 5. panta ceturtā daļa;2) Brīvas pakalpojumu sniegšanas likuma 15. panta piektā daļa;3) Uzņēmējdarbības vides pilnveidošanas pasākumu plāna 3.3.3. apakšpunkts (apstiprināts ar Ministru kabineta 2017. gada 15. marta rīkojumu Nr. 125 „Par Uzņēmējdarbības vides pilnveidošanas pasākumu plānu”);4) Eiropas Parlamenta un Padomes 2016. gada 27. aprīļa Regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – regula 2016/679);5) Ministru kabineta 2014. gada 2. septembra sēdes protokola Nr. 46 32. § 4.1. apakšpunkts;6) Ministru kabineta 2015. gada 20. oktobra sēdes protokola Nr. 55 19. § 1. punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2010. gada 2. februāra noteikumi Nr. 104 „Pārtikas uzņēmumu atzīšanas un reģistrācijas kārtība” (turpmāk – noteikumi Nr. 104), kuros nepieciešams izdarīt grozījumus, lai izpildītu citos normatīvajos aktos un politikas plānošanas dokumentos noteiktās prasības. 1. Ņemot vērā regulā 2016/679 noteiktās prasības, noteikumos Nr. 104 jāizdara grozījumi, lai precizētu Pārtikas un veterinārajā dienestā (turpmāk – dienests) iesniedzamajos dokumentos norādāmos personas datu veidus, to apstrādes mērķus un glabāšanas termiņus, kā arī informētu personu par datu apstrādes kārtību.Noteiktais datu glabāšanas termiņš (pieci gadi) tiek saistīts ar dokumentu aprakstīšanai un nodošanai iznīcināšanai nepieciešamo termiņu. Nepieciešamība datus glabāt vēl kādu periodu pēc pārtikas uzņēmuma svītrošanas no uzraudzības objektu reģistra ir pamatota ar to, ka iespējamu strīdu vai tiesvedības gadījumā šādi personas dati vajadzīgi interešu aizstāvībai, vai tos nepieciešams izsniegt pēc citu iestāžu pieprasījuma. Piemēram, to produktu neatbilstības gadījumā, kuriem noteikts ilgs derīguma termiņš, nepieciešami personas dati, kas iesniegti piecus gadus pirms neatbilstību konstatēšanas, lai Eiropas tirgū varētu īstenot izsekojamības pārbaudi. Ja personas datu glabāšanas ilgums tiks saīsināts, var būt sarežģīti vai pat neiespējami izmeklēt konkrētu lietu par produktu neatbilstību kvalitātes un drošuma prasībām. To datu apjoms, kuri jānorāda iesniegumā pārtikas uzņēmuma reģistrācijai vai atzīšanai, ir minimālā identificējošā informācija par iesniedzēju, lai nodrošinātu Eiropas Savienības tiesību aktos noteiktās prasības par pārtikas apritē iesaistīto uzņēmumu reģistrāciju vai atzīšanu un iekļaušanu reģistrā, uzņēmumu uzraudzību, produkcijas izsekojamību un kvalitātes kontroli. Savukārt nekustamo īpašumu identificējošo datu iegūšanas mērķis ir konstatēt, ka uzņēmums darbojas būvniecības jomas normatīvo aktu prasībām atbilstošās būvēs un telpās.2. Noteikumos Nr. 104 noteikts, ka pārtikas uzņēmums, iesniedzot dienestā iesniegumu uzņēmuma atzīšanai vai reģistrācijai, tam pievieno dokumenta kopiju, kas apliecina tā tiesības darboties attiecīgajās būvēs (telpās). Ievērojot Zemesgrāmatu likuma 130. pantā noteikto, ka tiesību nostiprinājumu apliecina tiesneša lēmums, kas ievadīts datorizētajā zemesgrāmatā, kā arī, lai izpildītu Uzņēmējdarbības vides pilnveidošanas pasākumu plāna 3.3.3. apakšpunktā doto uzdevumu atteikties no īpašuma tiesību apliecinošu dokumentu iesniegšanas valsts un pašvaldību iestādēs, noteikumu Nr. 104 4.1 un 24.1 punkts jāizsaka jaunā redakcijā, paredzot, ka tiesības darboties attiecīgās būvēs (telpās) jāapliecina tikai tiem pārtikas uzņēmumiem, kuru īpašuma tiesības nav nostiprinātas zemesgrāmatā. Turpmāk dienests informāciju par nostiprinātajām tiesībām iegūs, ieskatoties valsts vienotajā datorizētajā zemesgrāmatā pēc pārtikas uzņēmuma norādītās nekustamo īpašumu identificējošās informācijas – kadastra numura, apzīmējuma vai adreses. Lai dienests iegūtu piekļuvi datorizētajai zemesgrāmatai, tiks noslēgta starpresoru vienošanās ar Tiesu administrāciju.3. Ministru kabineta 2015. gada 20. oktobra sēdes (protokola Nr.45 19.§ 1.punkts) protokollēmumā  „Par Valsts kontroles revīzijas lietā Nr. 5.1-2-17/2012 konstatēto problēmu novēršanu” dots uzdevums visām ministrijām izvērtēt nepieciešamību to kompetencē esošajos normatīvajos aktos par reģistru un valsts informācijas sistēmu uzturēšanas kārtību noteikt veicamajai darbībai atbilstošu būves vai telpu grupas lietošanas veidu, kā arī nodrošināt, ka par reģistrāciju atbildīgā iestāde, pieņemot lēmumu par informācijas ievietošanu attiecīgajā reģistrā vai informācijas sistēmā, balstās uz Nekustamā īpašuma valsts kadastra informācijas sistēmā reģistrētajiem objektu raksturojošiem datiem (tostarp lietošanas veidu). Arī Ministru kabineta 2014. gada 2. septembra sēdes (protokola Nr.46 32.§ 4.1. apakšpunkts) protokollēmumā „Noteikumi „Ēku būvnoteikumi”” dots līdzīga satura uzdevums. Lai izpildītu minētos uzdevumus, noteikumos Nr. 104 jānosaka, ka dienests pārbauda, vai informācija par pārtikas uzņēmuma būves vai telpu grupas pieņemšanu ekspluatācijā ir reģistrēta Nekustamā īpašuma valsts kadastra informācijas sistēmā (turpmāk – kadastra informācijas sistēma) un vai reģistrētais lietošanas veids atbilst attiecīgā uzņēmuma paredzamajai darbībai. Jauna pārtikas uzņēmuma atzīšanas un reģistrācijas procedūru dienests uzsāks tikai tad, ja informācija par pieņemšanu ekspluatācijā būs reģistrēta kadastra informācijas sistēmā un tajā reģistrētais lietošanas veids atbildīs paredzamajai uzņēmuma darbībai. Noteikumos Nr. 104 tāpat jāietver norma par to, ka dienests veic būvju un telpu grupu lietošanas veida pārbaudi, arī tad, kad pārtikas uzņēmumi piesaka izmaiņas darbībā vai atjauno darbību pēc vairāk nekā gadu ilga pārtraukuma, kā arī dienesta pienākumu neatbilstību gadījumā informēt iestādes, kas pilda būvvaldes funkcijas.Lai dienests varētu pārbaudīt, vai informācija par būves vai telpu grupas pieņemšanu ekspluatācijā ir reģistrēta Nekustamā īpašuma valsts kadastra informācijas sistēmā, kā arī būves vai telpu grupas lietošanas veida atbilstību paredzamajai darbībai pārtikas aprites jomā, ir noslēgta starpresoru vienošanās ar Valsts zemes dienestu. Tajā saskaņā ar Ministru kabineta 2018. gada 24. jūlija noteikumu Nr. 439 „Nekustamā īpašuma valsts kadastra informācijas pieprasīšanas un izsniegšanas kārtība” 34. punktu noteikts dienestam pieejamais datu apjoms.4. Lai dienests varētu iegūt informāciju par nekustamo īpašumu no datorizētās zemesgrāmatas un Nekustamā īpašuma valsts kadastra informācijas sistēmas, nepieciešams grozīt iesnieguma pārtikas uzņēmuma reģistrācijai vai atzīšanai veidlapu (noteikumu Nr. 104 1. pielikums), nosakot, ka iesniegumā norādāma pārtikas uzņēmuma juridiskā adrese un nekustamā īpašuma kadastra numurs un kadastra apzīmējums.5. Pārtikas aprites uzraudzības likumā ar 2018. gada 25. oktobra grozījumiem noteikts pilnvarojums Ministru kabinetam noteikt produktu grupas, izplatīšanas veidu, laikposmu un kārtību, kādā atļauts izplatīt pārtiku pēc minimālā derīguma termiņa „Ieteicams līdz...” beigām. Ievērojot minēto, ir sagatavots Ministru kabineta noteikumu projekts „Prasības pārtikas izplatīšanai pēc minimālā derīguma termiņa beigām”, kurā noteikts, ka konkrētas produktu grupas pēc minimālā derīguma termiņa „Ieteicams līdz...” beigām noteikumu pielikumā norādītajā izplatīšanas laikposmā var nodot ziedošanai biedrībām un nodibinājumiem, kā arī reliģiskajām organizācijām un to iestādēm, kas nodarbojas ar labdarību.Ievērojot minēto, noteikumos Nr. 104 nepieciešams noteikt, ka dienests reģistrē minētās organizācijas uzraudzības objektu reģistrā, ja tās nodarbojas ar labdarību un saistībā ar to veic darbības pārtikas apritē.Noteikumu projekts:1) nosaka kārtību, kādā dienests apstrādā personas datus atbilstoši Regulai 2016/679;2) nosaka personas datu apstrādes mērķus un glabāšanas termiņus;3) paredz, ka tiesības darboties attiecīgās būvēs (telpās) jāapliecina tikai tiem pārtikas uzņēmumiem, kuru īpašuma tiesības nav nostiprinātas zemesgrāmatā;4) papildina noteikumu 1. pielikuma 1. punktu, nosakot nepieciešamību iesniegumā pārtikas uzņēmuma atzīšanai vai reģistrācijai norādīt nekustamā īpašuma kadastra numuru vai apzīmējumu;5) paredz redakcionālus labojumus.Noteikumu projekta pieņemšana pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attieksies uz pārtikas apritē iesaistītiem uzņēmumiem, kā arī uz tiem pārtikas uzņēmumiem, kas plāno iesaistīties pārtikas apritē un dienesta amatpersonām. Patlaban dienesta uzraudzības objektu datubāzē reģistrēti 27 800 pārtikas uzņēmumi. Pēc dienesta sniegtās informācijas, katru gadu atzīšanai vai reģistrācijai tiek pieteikti ap 3000 pārtikas uzņēmumu. |
| 2. | Tiesiskā regulējuma ietekme uz tautsaimniecību un administratīvo slogu | Pārtikas uzņēmumiem, kas uzsāks darbību savā īpašumā esošās būvēs (telpās), samazināts administratīvais slogs, jo turpmāk dienestā nebūs jāiesniedz īpašuma tiesības apliecinošu dokumentu kopijas.Noteikumu projekta normas nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ir sagatavots Ministru kabineta noteikumu projekts „Prasības pārtikas izplatīšanai pēc minimālā derīguma termiņa beigām”, kurā tiks noteiktas produktu grupas, izplatīšanas veids, laikposms un kārtība, kādā atļauts izplatīt pārtiku pēc minimālā derīguma termiņa „Ieteicams līdz...” beigām.Noteikumu projekts izsludināts Valsts sekretāru sanāksmē 2019. gada 7. martā (prot. Nr. 9 15. §, VSS–201). |
| 2. | Atbildīgā institūcija | Zemkopības ministrija |
| 3. | Cita informācija | Noteikumu projekts un normatīvā akta projekts „Prasības pārtikas izplatīšanai pēc minimālā derīguma termiņa beigām” izskatīšanai Ministru kabinetā tiks iesniegti vienlaikus. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļvietnē [www.zm.gov.lv](http://www.zm.gov.lv) sabiedriskai apspriešanai. |
| 2. | Sabiedrības līdzdalība projekta izstrādē | Noteikumu projekts ievietots Zemkopības ministrijas tīmekļvietnē publiskai apspriešanai no 2018. gada 17. decembra līdz 28. decembrim.2019. gada 3. janvārī noteikumu projekts nosūtīts saskaņošanai biedrībai „Lauksaimnieku organizāciju sadarbības padome”, „Zemnieku saeima”, „Latvijas Pārtikas uzņēmumu federācija”, „Rīgas šprotes”, „Latvijas Maiznieku biedrība”, „Latvijas Gaļas ražotāju un gaļas pārstrādātāju asociācija” un kooperatīvo biedrību savienībai „Latvijas Piensaimnieku centrālās savienība”. |
| 3. | Sabiedrības līdzdalības rezultāti | No šīs anotācijas sadaļas 2. punktā minētajām nevalstiskajām organizācijām, kā arī par tīmekļvietnē [www.zm.gov.lv](http://www.zm.gov.lv) ievietoto noteikumu projektu iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests, Valsts zemes dienests, Tiesu administrācija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta atbilstoši esošajām funkcijām. Nav nepieciešams veidot jaunas, ne arī likvidēt vai reorganizēt esošas institūcijas. Projekta izpilde neietekmēs institūcijām pieejamos cilvēkresursus. |
| 3. | Cita informācija | Noteikumu projekta īstenošanā iesaistītās institūcijas noteikumu projekta īstenošanu nodrošinās par to budžetā esošajiem resursiem. |

 Zemkopības ministrs K. Gerhards

Gurecka 26614495

Linda.Gurecka@zm.gov.lv